| Leipalingio II pasaulinio karo karių kapinės |
| --- |
|  |
| 

Leipalingio II pasaulinio karo karių kapinėsLeipalingio II pasaulinio karo karių kapinės

 |
| Koordinatės  | 

|  |
| --- |
| 54°05′14″š. pl. 23°51′34″r. ilg.﻿ / ﻿54.087104°š. pl. 23.859563°r. ilg.﻿ / 54.087104; 23.859563Koordinatės: 54°05′14″š. pl. 23°51′34″r. ilg.﻿ / ﻿54.087104°š. pl. 23.859563°r. ilg.﻿ / 54.087104; 23.859563 |

 |
| Vieta | Druskininkų savivaldybė |
| Plotas | 0,12 ha |
| Naudotas | 1944 m. |
| Registro Nr. | u. k. 11010 / IV412 |

**Leipalingio Antrojo pasaulinio karo Sovietų Sąjungos karių palaidojimo vieta** (vietinio reikšmingumo lygmens registrinis kultūros paveldo objektas, turintis istorinį ir memorialinį vertingųjų savybių pobūdį: unikalus kodas – 11010, senasis kultūros paminklų sąrašo numeris – IV412) – neveikiančios karių kapinės Leipalingyje, į pietryčius nuo Švč. Mergelės Marijos Ėmimo į dangų bažnyčios, Kapų ir Dzūkų gatvių kampe.

Kapinės
-------

Įrengtos lygioje vietoje, gatvių kampe priešais centrinę miestelio aikštę. Jos stačiakampio plano, 53 m ilgio šiaurės rytų–pietvakarių kryptimi ir 23 m pločio, apjuostos žemo betoninio bordiūro.

Kapinių viduriu nuo aikštės pusės nutiestas platus, betoninėmis plytelėmis klotas takas, kurio gale stovi pagrindinis paminklas – kelių pakopų obeliskas su raudona žvaigžde viršūnėje, pastatytas keturkampėje atraminėmis betono sienutėmis įrėmintoje aikštelėje.

Abipus tako į žemę įstrižai iki pusės įkastos stačiakampio gretasienio formos sijos (po 20 kiekvienoje tako pusėje), simbolizuojančios prieštankines užtvaras. Prie jų pritvirtintos granitinės atminimo lentos, kuriose iškaltos žuvusiųjų pavardės. 

Teritorijos plotas – 1 247 m².

Istorija
--------

Kapinėse 1944 m. palaidoti kautynėse su Vokietijos kariuomene Leipalingio apylinkėse žuvę ir lauko karo ligoninėse mirę 395 Raudonosios armijos 8-ojo gvardijos šaulių korpuso kariai, iš kurių 14 asmenų neidentifikuota.

1971 m. įrašytos į vietinės reikšmės istorijos paminklų sąrašą (kodas IV412), 1993 m. registruotos Lietuvos Respublikos nekilnojamųjų kultūros vertybių registre.

2004 m. Rusijos Federacijos ambasados Lietuvoje lėšomis restauruotos.

Nuotraukos
----------

* Kapinių vaizdas nuo miestelio aikštės (šiaurės rytų pusės)Kapinių vaizdas nuo miestelio aikštės (šiaurės rytų pusės)
* Pagrindinio paminklo memorialinė lentaPagrindinio paminklo memorialinė lenta
* Prieštankinių užtvarų pavidalo paminklai su žuvusiųjų pavardėmis rytinėje kapinių pusėjePrieštankinių užtvarų pavidalo paminklai su žuvusiųjų pavardėmis rytinėje kapinių pusėje

Šaltiniai
---------

1. ↑  Vaigutis Stančikas. Atminimo knyga. Antrojo pasaulinio karo karių kapinių Lietuvoje albumas. – Vilnius, 2006. – P. 45
2. ↑  Lietuvos TSR kultūros paminklų sąrašas. – Vilnius, 1973. – P. 64, eil. Nr. 412
3. ↑  Antrojo pasaulinio karo Sovietų Sąjungos karių palaidojimo vieta (unikalus objekto kodas 11010). – Kultūros vertybių registras Archyvuota kopija 2016-11-19 iš Wayback Machine projekto.

Nuorodos
--------

* „Antrojo pasaulinio karo Sovietų Sąjungos karių palaidojimo vieta, Leipalingis, Druskininkų sav.". Lietuvos Respublikos kultūros vertybių registras. Nuoroda tikrinta 2019-02-10.
* Karių kapų apskaitos kortelė 07–02. – Kapavietė. – Karo Paveldo Institutas Archyvuota kopija 2019-02-12 iš Wayback Machine projekto.
* Leipalingio karių kapinėse palaidotų karių sąrašas Archyvuota kopija 2019-02-12 iš Wayback Machine projekto.